《燕歌行》
明代·朱诚泳

天声远振祁连北，深入穷庐追猾贼。手提长剑光陆离，挥霍顿猾天失色。

一自将兵出玉关，年年出没风尘间。檄书只隔黑河水，狼烟近接贺兰山。

行役谁人不怀土，马上操戈冒风雨。朝来更觉铁衣寒，怕见长天雪花舞。

冻眼茫茫冻叶腓，寒鸦无数居人稀。巡边游骑畏逢敌，守寨尪兵愁被围。

从戎自念经年久，每与将军作留后。里正来时为裹头，今日悠悠成白首。

自是男儿志四方，马革包尸亦何有。匈奴未灭敢言归，独卧月明击刁斗。

营中健卒日纷纷，料得何人建大勋。君不见牧羊人奴取侯印，汉家争说卫将军。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生猾授。工诗。著有《经进小鸣集》。卒谥简。